Document ID: /roh_data/filtered/Bilingualer_Corpus_interleaved-it-rm.jsonl.gz/353

This is a text translated from Italian to Rumantsch Grischun.
Sviluppo sostenibile in alcuni Cantoni svizzeri prescelti e nel confronto internazionale - La situazione nel Cantone dei Grigioni

Misurato al reddito pro capite e a confronto con altri Cantoni il Grigioni fa tanto per l'ambiente. Le/i grigionesi indicano di venire meglio a capo oggi con il loro reddito domestico che cinque anni fa.

Il tasso di disoccupazione e il problema della disoccupazione di lunga durata sono minimi nel confronto intercantonale. Questi sono gli aspetti vantaggiosi per il Cantone dei Grigioni risultati dall'analisi eseguita in otto Cantoni relativa ad uno sviluppo sostenibile. Lo studio svolto dalla "Konjunkturforschung Basel AG" si distingue dal fatto che per la prima volta è stata eseguita un'analisi complessiva dei tre pilastri relativi allo sviluppo sostenibile. Lo sviluppo sostenibile premette un rapporto equilibrato tra capacità di rendimento economica, compatibilità con l'ambiente ed equilibrio sociale. Gli autori dello studio trattano anche quegli aspetti dove, rispetto ad altri Cantoni, i Grigioni si dimostrano meno opportuni o riportano necessità di recuperare. La quota dei settori chiave, relativa al prodotto nazionale lordo realizzato, è ad esempio relativamente bassa e i redditi delle economie domestiche e delle persone occupate si situa in ultima fila dei Cantoni considerati. La differenza tra i redditi conseguiti dalle donne e quelli degli uomini nei Grigioni è la più alta e il consumo energetico pro capite raggiunge nei Grigioni una posizione in testa. La posizione decentralizzata ed alpina dei Grigioni e la sua struttura economica costituiscono una delle cause per determinati svantaggi che i Grigioni riportano rispetto agli altri Cantoni analizzati. L'obiettivo delle linee direttive economiche è tra l'altro quello di influire a titolo correttivo su questi svantaggi.

Alto consumo energetico pro capite - tendenza al ribasso

Con 120 gigajoule per abitante il consumo energetico nel Cantone dei Grigioni è il più alto rispetto ai Cantoni paragonati (media CH 105 gigajoule). I motivi si trovano da una parte nell'alta quota di livello di numerose posizioni di abitazione e località turistiche che, di conseguenza, riportano un maggiore numero di gradi di giorno. Il marcato orientamento dell'economia sul turismo ha inoltre come conseguenza che gli ospiti consumano una grande quantità di energia, il che aumenta notevolmente il consumo energetico pro capite riferito agli abitanti. Anche i processi ad alta intensità energetica della produzione del cemento, rappresentata nei Grigioni, contribuiscono ad un alto fabbisogno energetico. Tra il 1985 e il 1997 il consumo energetico pro capite è fortunatamente diminuito nei Grigioni del quattro percento. Dagli altri Cantoni verificati soltanto Lucerna ha potuto riportare un'insignificante diminuzione del consumo energetico.

Buona eco-efficienza

Nonostante il consumo energetico pro capite grigionese sia molto alto nel confronto intercantonale, le emissioni di anidride carbonica per ogni franco guadagnato si situano nella media svizzera. La produzione di agenti inquinanti (inquinanti dell'aria) è stata ridotta nei Grigioni tra il 1982 e il 1998 del 28 per cento; all'incirca come nell'intera Svizzera, nonostante il valore aggiunto pro capite sia aumentato in misura più esigua rispetto alla media svizzera.

Sviluppo economico: il Cantone dei Grigioni cerca di ricuperare

Rispetto agli altri Cantoni esaminati, la produttività (valore aggiunto lordo in franchi per ogni ora di lavoro) si è situata inferiore nei Grigioni. Lo sviluppo degli Anni 90 desta per contro speranza poiché la produttività è aumentata oltre la media svizzera. La quota del prodotto interno lordo guadagnato nei settori chiave promettenti mostra la stessa immagine: anche in questo contesto i Grigioni costituiscono il fanalino di coda con il dieci percento (media CH: 30 percento). La crescita tra il 1990 e il 1998 era però alta oltre la media. Per quanto concerne i settori di liberalizzazione (comunicazione, traffico, energia) nei Grigioni l'effettivo e la crescita superano la media.

Aspetti sociali: considerevoli differenze di reddito tra donne e uomini, in compenso scarsa disoccupazione e alto grado di soddisfazione relativa ai guadagni

In base allo studio, il reddito da attività lucrativa delle donne corrisponde circa al 50 per cento del reddito degli uomini. Ciò corrisponde al più basso valore di tutti i Cantoni analizzati, gli altri si situano tra il 63 per cento (Lucerna) e il 75 per cento (Basilea Città) e nella media svizzera il valore comporta il 71 per cento. Il motivo per questa grande differenza nei Grigioni va principalmente trovato nella struttura settoriale con un'altissima quota all'interno dell'industria alberghiera e della ristorazione nella quale operano inoltre numerose persone impiegate a tempo parziale.

La valutazione soggettiva dello sviluppo salariale negli ultimi cinque anni è stata molto positiva: oltre il 4/5 delle grigionesi e dei grigionesi hanno indicato di venire meglio a capo con i redditi attuali che non cinque anni fa. Questa valutazione favorevole potrebbe essere legata al fatto che nelle regioni rurali la popolazione valuta in genere le proprie condizioni di vita in modo più positivo che nelle città.

Un ente responsabile dello studio sulla sostenibilità che si vanta di un ampio sostegno

Il Cantone dei Grigioni, rappresentato dagli uffici per l'ambiente, le opere sociali nonché l'economia e il turismo partecipano assieme ai Cantoni di Zurigo, Zugo, Berna, Lucerna, Basilea Città nonché Argovia e Soletta all'elaborazione dello studio in parola. Al centro degli interessi si situava per questi Cantoni soprattutto il confronto intercantonale (esame di confronto). Lo studio presentato entra però pure nel merito di un paragone tra diversi paesi (USA, Germani, Francia, Svizzera) nonché della problematica città/campagna partendo dall'esempio di Zurigo. Fanno parte dell'ente responsabile dello studio le Banche cantonali di Zurigo e Basilea, la Banca Sarasin, la Novartis, la Pro Infirmis, la Conferenza svizzera delle istituzioni dell'azione sociale (COSAS), la Pro Senectute, la Pro Juventute, la Caritas, la Roche nonché la Endress + Hauser.

Organo: Dipartimento dell'interno e dell'economia pubblica

Fonte: it Dipartimento dell'interno e dell'economia pubblica

Data: 08.06.2000

Svilup persistent en tscherts chantuns da la Svizra ed en cumparegliaziun internaziunala - situaziun dal chantun Grischun

En cumparegliaziun cun sia entrada brutta per chau fà il chantun Grischun bler per l'ambient e las Grischunas ed ils Grischuns din da vegnir oz pli bain a frida cun lur budget da chasada che anc avant tschintg onns.

La quota da dischoccupaziun ed il problem da la dischoccupaziun da lunga durada èn pitschens en cumparegliaziun cun auters chantuns. Quai èn aspects avantagius per il Grischun. Aspects ch'ha mussà l'analisa dal svilup persistent ch'è vegnida fatga en otg chantuns. Il studi che la Perscrutaziun da la conjunctura Basilea SA ha fatg è extraordinar perquai ch'ins ha observà per l'emprima giada a moda cumplessiva las trais pitgas dal svilup persistent. In svilup persistent ha per consequenza ina relaziun equilibrada tranter la productivitad, l'ecologia e l'equiliber social. Ils auturs dal studi tractan er aspects, nua ch'il Grischun obtegna menders resultats ch'auters chantuns u nua ch'el demussa in basegn da recuperar. Uschia è per exempel fitg bassa la quota dal product naziunal brut da las branschas cardinalas ed il budget da chasada da las lavurantas e dals lavurants figurescha a la fin da la retscha dals chantuns analisads. Las differenzas dal gudogn tranter dunna ed um èn las pli grondas en il Grischun ed il consum d'energia per chau il pli aut. La situaziun decentrala ed alpina dal Grischun e la structura economica èn la chaschun per tscherts dischavantatgs ch'il Grischun ha envers ils auters chantuns analisads. Tranter auter èsi ina finamira dal concept directiv da curreger tals dischavantatgs en l'avegnir.

In aut consum d'energia per chau, dentant cun tendenza degressiva

Cun 120 gigajoule per abitant è il consum d'energia dal chantun Grischun stà il pli aut da quels dals chantuns cumparegliads (media CH 105 gigajoule). Ils motivs èn d'ina vart l'autezza sur mar dals lieus d'abitar e da turissem ch'ha per consequenza ch'igl è da stgaudar durant in temp pli lung. L'expressiva economia turistica implitgescha plinavant il fatg, che blera energia vegn consumada dals giasts, quai ch'augmentescha puspè il consum d'energia per chau che sa referescha dentant als abitants. Er ils process da la producziun da cement staziunada en il Grischun consuman fitg blera energia. Tranter ils onns 1985 e 1997 è sa reducì il consum d'energia per chau en il Grischun allegraivlamain per quatter pertschient. Dals ulteriurs chantuns analisads ha pudì demussar be anc Lucerna ina pitschna reducziun da ses consum d'energia.

Buna effizienza ecologica

Schebain ch'il consum grischun d'energia per chau è fitg aut en cumparegliaziun interchantunala, sa chattan las emissiuns da dioxids carbonics per franc gudagnà tuttina circa en la media svizra. La producziun da substanzas nuschaivlas (substanzas nuschaivlas en l'aria) è vegnida reducida da l'onn 1982 fin l'onn 1998 per 48 pertschient en il Grischun; bunamain uschè ferm sco en l'entira Svizra, schebain che la valur agiuntada per chau è creschida main ferm che en la media svizra.

Svilup economic: Il Grischun emprova da recuperar

La productivitad (valur agiuntada brutta en francs per ura da lavur) è stada pli bassa en il Grischun ch'en ils auters chantuns analisads. Tuttina fa il svilup dals onns 90 spranza, perquai che la producziun è s'augmentada dapli ch'en la media svizra. Il medem maletg mussa la part dal product naziunal brut ch'è vegnì cuntanschì en las branschas cardinalas progressivas: Il Grischun furma er qua cun diesch pertschient (media CH: 30 pertschient) la cua. La creschientscha tranter ils onns 1990 e 1998 è stada extraordinariamain auta. L'effectiv e la creschientscha da las branschas liberalisadas (communicaziun, traffic, energia) èn sproporziunadamain auts er en il Grischun.

Aspects socials: Grondas differenzas da gudogn tranter dunnas ed umens, perencunter pauca dischoccupaziun e gronda cuntentientscha cun il gudogn.

Tenor il studi è il gudogn da las dunnas en il Grischun var 50 pertschient dal gudogn dals umens. Quai è la valur la pli bassa dals chantuns analisads, ils ulteriurs chantuns demussan valurs tranter 63 pertschient (Lucerna) e 75 pertschient (Basilea-Citad) e la media svizra è 71 pertschient. Questa gronda differenza dal chantun Grischun sa declera tras la structura da las branschas che cuntegna ina fitg gronda part hotellaria, nua lavuran ultra da quai bleras persunas a temp parzial.

In resultat fitg positiv demussa la valitaziun subjectiva dal svilup dal gudogn durant ils davos tschintg onns: Bundant in tschintgavel da las Grischunas e dals Grischuns han inditgà da vegnir meglier a frida cun lur gudogn actual u gist uschè bain sco cun quel d'avant tschintg onns. Questa valitaziun positiva pudess avair in connex cul fatg, ch'en territoris rurals la populaziun valitescha sia situaziun da vita generalmain a moda pli favuraivla ch'en las citads.

Numerus purtaders dal studi davart la persistenza

Il Grischun, represchentà da l'uffizi per l'ambient, l'uffizi dal servetsch social sco er da l'uffizi per economia e turissem, è sa participà ensemen cun ils chantuns Turitg, Zug, Berna, Lucerna, Basilea-Citad sco er Argovia e Soloturn per far quest studi. Quests chantuns han in interess primordial per la cumparegliaziun interchantunala (Benchmark). Il studi preschentà entra dentant er en ina cumparegliaziun tranter ils stadis (USA, Germania, Frantscha, Svizra) sco er en la problematica citad - pajais a maun da l'exempel da Turitg. Ils purtaders da quest studi èn las bancas chantunalas da Turitg e Basilea, la banca Sarasin, la Novartis, la Pro Infirmis, la conferenza svizra da l'agid social (COSAS), la Pro Senectute, la Pro Juventute, la Caritas, la Roche, sco er Endress + Hauser.

Scumandà da publitgar fin: gievgia, ils 8 da zercladur 2000, a las 17.00

Gremi: departament da l'intern e da l'economia publica

Funtauna: rg departament da l'intern e da l'economia publica

Data: 08.06.2000